MUNICIPIUL SATU MARE
CABINET VICEPRIMAR
Nr. 47824/18.08.2026


Băbțan Raul Gabriel, Viceprimar al Municipiului Satu Mare,
În temeiul prevederilor art. 136 alin. (1) din OUG nr. 57/2019 privind Codul administrativ, cu modificările și completările ulterioare, îmi exprim inițiativa în promovarea unui proiect de hotărâre având ca obiect ” radierea construcției-casă, notată sub A1.1 în CF nr. 181342 Satu Mare”, în susținerea căruia formulez prezentul:

REFERAT DE APROBARE

În urma verificării documentației cadastrale și a extrasului de carte funciară                        nr. 181342 Satu Mare cu nr. topografice 3077 și 3078,  s-a constatat faptul că, potrivit înscrierilor de sub B1, Statul Român figurează în evidențele de publicitate imobiliară cu drept de proprietate asupra unei suprafețe de teren de 827 mp, precum și asupra unei construcții cu destinația de casă, edificată în anul 1966.
Din analiza documentelor existente, respectiv a Certificatului de radiere a construcției nr. 2188/31.03.2026, emis de Serviciul Autorizări și Finalizări Construcții, coroborată cu situația faptică rezultată în urma verificărilor efectuate la amplasament, a rezultat că imobilul-construcție înscris în evidențele de cadastru și publicitate imobiliară nu mai există în materialitatea sa, acesta fiind desființat/demolat.
În aceste condiții, situația juridică reflectată în evidențele de cadastru și publicitate imobiliară nu mai corespunde situației faptice actuale a imobilului, fiind necesară aducerea la zi a informațiilor tehnice și juridice referitoare la acesta. Menținerea în cartea funciară a unei construcții care nu mai există fizic conduce la neconcordanța dintre situația tabulară și realitatea din teren.
Prin urmare, în vederea asigurării concordanței dintre situația de fapt și evidențele de cadastru și publicitate imobiliară, precum și pentru reflectarea situației juridice reale a imobilului, se impune efectuarea demersurilor necesare pentru radierea din cartea funciară a construcției desființate.
[bookmark: _Hlk156388044]Față de cele expuse mai sus, raportat la  prevederile art. 87 alin. (5) și                         art. 129 alin. (2) lit. c) precum și art. 139 alin. (3) lit. g) și art. 196 alin. (1) lit. a) din O.U.G. nr. 57/20019 privind Codul administrativ, cu modificările și completările ulterioare, supun spre analiză și aprobare Consiliului local al Municipiului Satu Mare, prezentul proiect de hotărâre. 


INIȚIATOR PROIECT,
Viceprimar
Băbțan Raul Gabriel




Red/Tehn
c.s. Caia Marcela /2ex.
2

